**Let 3** (kroatisk for *flyging 3*) er eit rockeband frå Rijeka i Kroatia, etablert i 1987. Frontfigurane i bandet er Damir «Mrle» Martinović og Zoran «Prlja» Prodanović. Bandet er populære i Kroatia og i fleire andre av dei tidlegare jugoslaviske landa. Populariteten skuldast i stor grad av rockestilen til bandet og deira sjokkerande og provokative framsyningar, som ofte inneber mykje nakenskap. Bandet vann i februar 2023 den kroatiske songtevlinga Dora og representerte Kroatia i Eurovision Song Contest 2023 med songen «Mama ŠČ!».

Bakgrunn
--------

Let 3 på scena under Eurovision Song Contest i Liverpool i 2023.
Let 3 har røter tilbake til slutten av 1970-åra då rockemusikarane Damir Martinović (Mrle) og Zoran Prodanović (Prlja) spelte i kvart sitt rockeband. I februar 1986 slo dei seg saman og danna gruppa Let 2, før dei tidleg året etter etablerte etterfølgjaren Let 3 og gav ut EP-en *Rijeka – Pariz –Texas*.

Sidan i 1987 har Let 3 endra medlemmar ei rekkje gongar, og dei har gjort seg merka med voldsomme framsyningar og sjokkerande og provokative tekster og utgjevingar. Bandet har skapt overskrifter og debatt i Kroatia og ellers på Balkan med seksualiserte tekster og konsertframsyningar der dei opptrer nærast nakne.

I 1997 gav dei ut albumet *Nečuveno* (norsk: *opprørande* eller *uhøyrd*), som blei distribuert som ein CD utan innhald. Trass dette, blei det seld 350 eksemplarar av albumet. Det neste albumet, *Jedina* (*den einaste*) frå 2000, blei fyrst gjeve i kun eit eksemplar som bandet nekta å distribuere eller selje. Til slutt vedtok plateselskapet å gje ut albumet i ein noko endra versjon. Dette gjorde at bandet i protest iscenesatte ein falsk henretting av seg sjølv på Ban Jelačić-plassen i Zagreb. Sidan har bandet skapt ei rekkje andre kontroversar og overskrifter.

Den 9. desember 2022 blei Let 3 kunngjort som ein av deltakarane i Dora 2023, ei musikktevling som kårar det kroatiske bidraget til Eurovision Song Contest 2023. Dei vann finalen laurdag 11. februar 2023 med songen «Mama ŠČ!» og fikk dermed representere Kroatia i Eurovision Song Contest i Liverpool. Der enda de på 13. plass i finalen.

Medlemmar
---------

Let 3 har hatt regelmessige endringar i besetninga si sidan etableringa i 1987. Per 2023 består bandet av: 

* Damir Martinović (Mrle) – bass, lydeffekter, vokal
* Zoran Prodanović (Prlja) – vokal
* Ivan Bojčić (Bin) – trommer
* Dražen Baljak (Baljak) – gitar, mandolin
* Matej Zec (Knki) – gitar, støttevokal

### Tidlegare bandmedlemmar:

* Branko Kovačić (Husta) – trommer, slagverk
* Kornelije Đuras (Korni) – keyboard, sampling
* Ivan Šarar (Faf) – keyboard, programmering, sampling
* Ivica Dražić (Miki) – gitar, vokal
* Nenad Tubin – drums, vokal
* Igor Perović (Gigi) – gitar
* Zoran Klasić (Klas) – gitar, vokal
* Orijen Modrušan – gitar
* Alen Tibljaš – trommer
* Marko Bradaschia – trommer
* Dean Benzia – trommer
* Siniša Banović – trommer
* Ljubomir Silić – bass
* Raoul Varljen – keyboard

Diskografi
----------

### Album

1. 1989: *Two dogs fuckin'*
2. 1991: *El Desperado*
3. 1994: *Peace*
4. 1996: *Živi kurac*
5. 1997: *Nečuveno*
6. 2000: *Jedina*
7. 2005: *Bombardiranje Srbije i Čačka*
8. 2008: *Živa Pičk*
9. 2013: *Kurcem do vjere/Thank you lord*
10. 2016: *Angela Merkel sere* (Norsk: *Angela Merkel-pissprat*)

Referansar
----------

1. ↑  Peddie, Ian; Rajko Muršič. *Popular Music and Human Rights; Vol. II*. *Yugoslav and Post-Yugoslav Encounters with Popular Music and Human Rights* (Ashgate Publishing). s. 102. ISBN 9780754668534. «The Croatian band Let 3, for example, is well known for provoking outrage, including by sometimes performing nude on stage.»
2. 1 2  Rowlands, Marc. «Let 3: 'I went to high-school in Bakar and we beat each other onto the school bus. It was great.'». *TimeOut*.
3. 1 2  «LET 3: GLAZBENA AVANGARDA IZ RIJEKE; 'Mrle i ja smo ko guzica i gaće'». *Nacional.hr*.
4. ↑  Percy, Lucy (11. februar 2023). «Croatia: Let 3 win Dora 2023 and will sing "Mama SC!" at Eurovision». *wiwibloggs* (på engelsk). Henta 12. februar 2023.
5. ↑  «Let3 win 'Dora' in Croatia». *eurovision.tv* (på engelsk). 11. februar 2023. Henta 12. februar 2023.
6. ↑  «Let3». *eurovision.tv* (på engelsk). Henta 18. mai 2023.

* *Denne artikkelen bygger på «Let 3» frå Wikipedia på bokmål, den 12. desember 2023.*